fi fi fi sv fi fi fi fi sv fi fi fi fi de fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi da fi fi fi fi fi fi fi fi es es es tr en fi fi fi en fi fi fi fi fi fi en en fi fi sv fi fi en en en en en en en en en fa en en en en en en en en fi fi fi fi fi
Kevät tuo punkit – mutta kuka saa puutiaisaivotulehduksen? - THL-blogi
Avaa haku Sulje haku Avaa valikko Sulje valikko
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Kevät lähestyy ja luonto alkaa heräillä talviunestaan. THL on jälleen päivittänyt alueelliset rokotussuositukset puutiaisaivotulehdustartuntojen (TBE, tick borne encephalitis, puutiaisaivokuume) ehkäisemiseksi. Riski sairastua Suomessa TBE-viruksen aiheuttamaan tautiin on edelleen hyvin pieni, mutta alueelliset rokotussuositukset ovat perusteltuja.
On arvioitu että noin 10–30 prosentille TBE-tartunnan saaneista kehittyy oireita. THL:n kansalliseen tartuntatautirekisteriin ilmoitetaan vuosittain noin 70–80 puutiaisaivotulehdustapausta. Nämä ovat lähes poikkeuksetta sellaisia, jotka vaativat sairaalahoitoa.
THL:n riskinarvioinnin tavoitteena on tunnistaa ne maantieteelliset alueet, joissa rokottaminen puutiaisaivotulehdusta vastaan on perusteltua. Sairastuneiden henkilöiden haastattelu on osa arviointia. Tartuntapaikan selvittämiseksi kysymme asuinpaikan ja matkustustaustan lisäksi henkilöiden luontoaktiviteetteja sairautta edeltävältä ajalta. Viime vuonna teimme myös tarkemman kartoituksen siitä millaisia luonnossa liikkujia TBE-tartunnan saaneet yleisesti ottaen ovat.
Tautitapaukset rajoittuvat usein pienille alueille
Suomessa TBE-tartunnat ovat yleensä peräisin lähiympäristöstä, erityisesti saaristo- ja rannikkoalueilta sekä suurten järvien lähialueilta. Tautitapaukset rajoittuvat usein pienille maantieteellisille alueille. Tutkimusten mukaan puutiaisten tai tuttavallisemmin punkkien tiedetään viihtyvän niin lehtometsien aluskasvillisuudessa kuin rantaheinikoissakin, mutta myös varjoisissa havumetsissä. Tartuntariskiin vaikuttaa alueen lisäksi siellä vietetty aika.
Lyhyellä vierailulla riski saada tartunta on hyvin pieni, usein käytännössä mitätön, verrattuna pidempiaikaiseen oleskeluun alueella.
Me suomalaiset olemme mökkikansaa. Ei siis ole yllättävää, että haastatelluista TBE-tartunnan saaneista henkilöistä yli puolet kertoi viettävänsä aikaa kesämökillä. Onkin todennäköistä, että osa sairastuneista on saanut tartunnan kesämökkinsä lähiympäristöstä. Huomioitavaa kuitenkin on, että vain pieni osa Suomen lukuisista mökeistä sijaitsee alueilla missä esiintyy puutiaisaivotulehdusta.
Teksti jatkuu kuvan alla.
Riskialueella ulkoilmaihminen ja koira punkkien kohteena
Kansainvälisissä tutkimuksissa on havaittu, että erityisesti retkeilijät, melojat, pyöräilijät, partiolaiset ja esimerkiksi ammattiurheilijat voivat altistua tartunnalle, mikäli he liikkuvat alueilla missä TBE-virusta esiintyy. Virukselle saattaa altistua riskialueilla myös ammateissa, jotka liittyvät luontoon, kuten esimerkiksi metsä- tai maataloustöitä tekevät.
Luonnossa voi viettää aikaa monella eri tapaa ja myös TBE-tartunnalle voi altistua erilaisissa ympäristöissä ja tilanteissa riskialueilla. Lähes puolet TBE-tartunnan saaneista henkilöistä kertoo, että he harrastavat meille jokaiselle suomalaiselle tuttuja metsäluontoaktiviteetteja kuten sienestystä, marjastusta tai metsästystä. Retkeilyä ja patikointia harrasti noin kolmasosa vastaajista. Muista luontoharrastuksista mainittiin ratsastus, golf sekä melonta ja purjehdus. Pihan- ja puutarhanhoito kuuluu myös monen suomalaisen ulkoilma-askareisiin ja tämä tuli esille myös haastatteluissa. Erityisesti miehet mainitsivat ruohonleikkuun ja heinän niittämisen.
Suomessa on satojatuhansia koiria ja lemmikkien kanssa liikutaan säännöllisesti erilaisissa maastoissa. Kolmasosa haastattelemistamme henkilöistä kertoi, että perheeseen kuuluu koira. TBE- riskialueilla niin ihmisten kuin koirienkin on mahdollista altistua virusta kantaville puutiaisille.
Liikutaan ja nautitaan luonnosta
Suomessa voi helposti liikkua ja nauttia luonnosta.  Tutkitusti siitä on myös mittavia terveyshyötyjä. Kun liikutaan alueella, jossa on paljon punkkeja, niiden puremia kannattaa yrittää estää myös borreliatartuntojen vuoksi. Tämä onnistuu pukeutumalla pitkähihaisiin ja -lahkeisiin vaatteisiin ja esimerkiksi levittämällä Punkki-OFFia paljaaksi jäävälle ihoalueelle.
Perinteinen punkkisyyni kerran vuorokaudessa on erityisesti tarpeen borrelioositartunnan estämisessä.
Rokote tarvitaan vain riskialueilla. Urbaanissa asfalttiviidakossa viihtyvän kesäskeittarin ei tarvitse rokotussuojastaan huolehtia, mutta esimerkiksi meille riskialueen mökkihöperöille koiranomistajille rokotussuositukset ovat perusteltuja.
Puutiaisaivotulehduksen riskialueet pääosin ennallaan – Rokotusohjelma laajenee Lohjanjärven lounaisosiin (THL:n uutinen 21.2.2019)
Sari Huusko tutkija Infektiotautien torjunta ja rokotukset, THL
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Sähköpostiosoitettasi ei julkaista. Pakolliset kentät on merkitty *
Tallenna nimeni, sähköpostiosoitteeni ja kotisivuni tähän selaimeen seuraavaa kommentointikertaa varten.
THL-blogissa asiantuntijamme ottavat kantaa ajankohtaisiin aiheisiin, tulkitsevat yhteiskunnallisten ilmiöiden merkityksiä sekä esittävät uusia näkemyksiä ja ratkaisuehdotuksia. THL:n kannan esittää laitoksen johto. Blogia ylläpitää THL:n viestintäyksikkö.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit palata asetuksiin myöhemmin Tietoa sivustosta -sivulla. Hallinnoi evästeasetuksiasi.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit hyväksyä kaikki evästeet tai vain välttämättömät.
Osa evästeistä on välttämättömiä, jotta sivut toimisivat tarkoitetulla tavalla. Välttämättömiä evästeitä hyödynnetään esimerkiksi toiminnallisuuksissa, joissa käyttäjä tekee valintoja, kuten evästesuostumusasetukset. Välttämättömät evästeet tallentuvat selaimeesi automaattisesti, kun käytät verkkopalvelua, emmekä pyydä niiden käyttöön erikseen suostumustasi. Välttämättömät evästeet säilyvät selaimessasi enintään vuoden ajan.
This cookie is set by GDPR Cookie Consent plugin. The cookie is used to store the user consent for the cookies in the category "Analytics".
The cookie is set by GDPR cookie consent to record the user consent for the cookies in the category "Functional".
This cookie is set by GDPR Cookie Consent plugin. The cookies is used to store the user consent for the cookies in the category "Necessary".
This cookie is set by GDPR Cookie Consent plugin. The cookie is used to store the user consent for the cookies in the category "Other.
This cookie is set by GDPR Cookie Consent plugin. The cookie is used to store the user consent for the cookies in the category "Performance".
The cookie is set by the GDPR Cookie Consent plugin and is used to store whether or not user has consented to the use of cookies. It does not store any personal data.
Sivustolla on käytössä Google Analytics -ohjelmalla tehtävä sivuston kävijäseuranta. Google Analyticsin evästeiden tallentamia tietoja ovat esimerkiksi mitä kautta käyttäjät sivulle tulivat (hakukone, suora linkki tms.), millä sivuilla käyttäjät kävivät ja kuinka pitkään käyttäjät sivuilla olivat.